ઘરમાં સુખીબેન એકલા હતા. તેમના પતિ મહેશભાઈ પટેલ હિરાના કારખાના ધરાવે છે. તેઓ મૂળ પાલનપુરના છે. મહેશભાઈ રોજબરોજની માફક સવારે કારખાને ગયા હતા અને બપોરે જમવા આવ્યા હતા. જમીને આરામ કરી તેઓ પરત કારખાને ગયા હતા. સાંજે જ્યારે ઘર પરત ફર્યા ત્યારે ઘરનો સરસામાન વેરવિખેર હતો અને તેમના પત્નીને ગંભીર હાલતમાં જોઇ હતી. ઘટનાને પગલે તેઓ આઘાતમાં સરી પડતા તેમને પણ હોસ્પિટલમાં સારવાર લેવાની ફરજ પડી હતી. ગંભીર રીતે ઘાયલ સુખીબેન સાથે શું ઘટના બની અને કેવી રીતે ઘટના ઘટી તે સમગ્ર ઘટનાક્રમ હાલ એક રહસ્ય બની ગયું છે. પોલીસ પણ ઘટનાનો ભેદ ઉકેલવા પ્રયત્નશીલ બની છે. જોકે હાલના તબક્કે પોલીસ ઘટના અંગે કશું કહેવા માગતી નથી અને તપાસની ચોક્કસ દિશા મેળવવા પ્રયત્નશીલ છે. લૂંટના ઈરાદે સુખીબેન પર હુમલો કરાયો છે કે અન્યકોઈ કારણસર તે દિશામાં પોલીસ તપાસ કરી રહી છે.